cyanic-selkie/wikianc huggingface dataset:
ไพโรจน์ สังวริบุตร
ประวัติ
เข้าวงการบันเทิงครั้งแรกโดยการเล่นภาพยนตร์ทางโทรทัศน์ เมื่อตอนยังหนุ่มอายุได้ 20 ปี เรื่อง “โกมินทร์ กุมาร” โดยเล่นเป็นยอดตัวเอกของเรื่องคือ โกมินทร์ กุมาร แต่ผลงานที่สร้างชื่อเสียง ซึ่งนับว่าเป็นผลงานที่สองในวงการบันเทิง คือภาพยนตร์เรื่อง “วัยอลวน” เมื่ออายุ 21 ปี ในบท “ตั้ม” และได้มีผลงานการแสดงตามมาอย่างต่อเนื่อง เช่น ภาพยนตร์เรื่อง รักอุตลุด (2520), ชื่นชุลมุน (2521), จำเลยรัก (2521), คู่รัก (2521), หงส์ทอง (2520), สุภาพบุรุษทรนง (2528), ช่างร้ายเหลือ (2527), ผู้ใหญ่ลีกับนางมา (2528) ฯลฯ ในขณะเดียวกันก็ได้สร้างภาพยนตร์ของตัวเองออกมาประมาณ 11-12 เรื่องด้วยกัน
ผลงานจอแก้ว อย่างเช่นเรื่อง ยุทธการปราบเมียน้อย ซึ่งเป็นละครเรื่องแรกที่สร้าง กำกับ และแสดงด้วยตนเอง ตามด้วย โนราห์, ลูกไม้ไกลต้น, ตลาดน้ำดำเนินรัก, รักในม่านเมฆ และอีกมากมาย อีกทั้งยังเป็นพิธีกรควบตำแหน่งครูใหญ่ของรายการเรียลลิตี้ เดอะเทรนเนอร์ ปั้นฝันสนั่นเวที
ไพโรจน์เคยมีผลงานอัลบั้มเพลงมาแล้วครั้งหนึ่ง โดยใช้ชื่อว่า "ผมทำเพื่อความมันส์ครับพี่" ในช่วงที่เพิ่งมีชื่อเสียงจากงาน
ไพโรจน์เคยสมรสกับกชวัณณ์ ปิ่นจุฑานนท์ (นามเดิม พิศมัย) มีบุตร 3 คน คือจิตรลดา จิรายุษ และรวิกร เขาและกชวัณณ์แยกกันอยู่ตั้งแต่ พ.ศ. 2545 ก่อนหย่ากัน และได้อยู่กินกับชญานิศวร์ พิริยศุภกาญจน์ที่อายุห่างกัน 21 ปี แต่มิได้จดทะเบียนสมรส
โบเกะ
โบเกะ (ボケ, ぼけ) อาจหมายถึง
รายชื่อตัวละครในขบวนการเอนจิน โกออนเจอร์
รายชื่อตัวละครที่ปรากฏในขบวนการเอนจิน โกออนเจอร์ ที่ปรากฏในทีวีซีรีส์ ขบวนการเอนจิน โกออนเจอร์
ขบวนการเอนจิน โกออนเจอร์
มีประโยคพูดประจำตัวคือ '''มุ่งหน้าสู่ถนนแห่งความยุติธรรม! ขบวนการเอนจิน โกออนเจอร์!''' (正義のロードを突き進む！炎神戦隊ゴーオンジャー！)
โกออนวิงก์ส
ปรากฏตั้งแต่ GP-16 เป็นกลุ่มนักรบที่เหมือนกับโกออนเจอร์ มีคู่หูเอนจินเหมือนกัน แต่มีสมาชิกนักรบเพียง 2 คน ซึ่งตัวจริงคือพี่น้องทั้ง 2 คนได้ยินเสียงของโทริปเตอร์, เจ็ทโทรัส, จัม โบเวล ที่เพิ่งเข้ามาในฮิวแมนเวิลด์ และเมื่อได้ยินการมาของไกอาร์คทำให้ ฝึกฝนอย่างเข้มงวดและเป็นนักสู้ให้เต็มที่
ทางด้านทั้งสองคนเติบโตในตระกูลสุโตที่เป็นตระกูลที่มีชื่อเสียงทั่วโลก ทำให้แตกต่างกับสมาชิกคนอื่นๆ โดยเฉพาะฐานที่พักอาศัยเป็นบ้านพักตากอากาศแห่งหนึ่ง
ประโยคประจำตัวคือ '''เทคออฟ! โกออนวิงก์ส (テークオフ！ゴーオンウイングス) และเมื่อปิดท้ายในการใช้ท่าไม้ตายจะพูดว่า โกออนวิงก์ส เทคดาวน์!''' (ゴーオンウイングス、タッチダウン!)
เอนจิน
เอนจิน (炎神) คือสิ่งมีชีวิตที่มาจากแมชชีนเวิลด์ที่เป็นมิติคู่ขนานกับฮิวแมนเวิลด์ มีลักษณะเป็นยานพาหนะผสมสัตว์ โดยปกติเมื่ออยู่ในฮิวแมนเวิลด์จะอยู่แยกในสภาพ เอนจินแคสต์ และ เอนจินโซล เมื่อ ใส่เอนจินโซลเข้ากับเอนจินแคสต์ทำให้มีชีวิตขึ้นมา พร้อมกับการขยายร่างเป็นแมชชีนขนาดยักษ์ สามารถนำโกออนเจอร์ขึ้นไปบังคับได้ แต่แค่ 10 นาทีต่อครั้งเท่านั้น แต่เมื่อใช้เอนจินโซลใส่กับโกโฟน, ชิฟท์เชนเจอร์, วิงก์ทริกเกอร์ จะสามารถสื่อสารกันได้และแสดงผลในรูปแบบโฮโลแกรม
หลังจากการต่อสู้สิ้นสุดลง สปีดอร์แต่งงานกับแบร์อาร์ V จนกำเนิดลูกชายเอนจินตัวใหม่ชื่อว่า มัคฮัลคอน ซึ่งรายละเอียดถูกลงใน ขบวนการโจรสลัด โกไคเจอร์
เอนจินเผ่าโบราณ
ปรากฏใน GP-32 เป็นเอนจินที่มาอยู่บนไดโนเวิลด์เมื่อ 65 ล้านปีก่อนที่พวกสปีดอร์จะมายังในฮิวแมนเวิลด์ เป็นเอนจินที่พูดภาษามนุษย์ไม่ได้และคงสภาวะร่างกายได้นานเช่นเดียวกับเอนจินเผ่าไจแอนท์ หลังจากการต่อสู้กับโฮรอนเดลทัล เอนจินทั้ง 3 ได้หลับใหลในถ้ำแห่งหนึ่งและได้เป็นตำนานเรียกขานกันสืบต่อมาในชื่อ มังกรทองคำ (黄金の龍)
เผ่าโยโกชิมาคุริไทน์
เผ่าผู้นำของเผ่าจักรกลไกอาร์คผู้นำคือ โยโกชิมาคุริไทน์
ลีลา ดาวส์
ลีลา ดาวส์ (Lila Downs) เกิด 19 กันยายน พ.ศ. 2511 ใน โออาซากา ประเทศเม็กซิโก เป็นนักร้องชาวเม็กซิกันของเพลงดั้งเดิม เพื่อให้คุณมี ที่มีสไตล์เสียงร้องหลากหลายแนว ที่มีชื่อเสียงโด่งดังในอาชีพของ นอกจากเธอจะเป็นทั้งนักร้อง-นักแต่งเพลง เธอยังเป็นโปรดิวเซอร์เพลง เธอยังเป็นที่รู้จักในฐานะนักแปลความหมายของเพลง
ในรูปแบบ ดนตรี เขาอ้างว่ารากของเขาและเม็กซิกันที่ ชนพื้นเมืองของเม็กซิโก, เล่นเพลงต่างๆ ภาษา นอกเหนือจาก เพลง ภูมิภาค เม็กซิโก ขึ้นอยู่กับเสียงของ โออาซากา ดาวน์เริ่มมีชื่อเสียงหลังจากที่ปล่อยของ สตูดิโออัลบั้ม เปิดตัวครั้งแรกของ La Sandunga ในปี พ.ศ. 2542 ซึ่งประสบความสำเร็จในเชิงพาณิชย์และการรับที่สำคัญบวก แต่การเปิดตัวเชิงพาณิชย์ในวงการเพลง สเปน  ใน พ.ศ. 2543 ด้วยอัลบั้ม ต้นไม้ ชีวิต และความสำเร็จระดับนานาชาติมาแตกหักใน พ.ศ. 2544 ใน สาย มีโอกาสในการชนะ รางวัลแกรมมี่ และผู้ชนะสองเวลาของ ละตินแกรมมี่
ประวัติ
ลีลาเป็นลูกสาวของนักร้องคาบาเร่ต์ อานา และอัลเลน ดาวน์ ศาสตราจารย์ของโรงภาพยนตร์อเมริกันของมินนิโซตา เขาอาศัยอยู่ใน โออาซากา เม็กซิโกรวมทั้งในรัฐแคลิฟอร์เนียประเทศสหรัฐอเมริกาเป็นวัยรุ่นและเป็นผู้ใหญ่ใน รัฐมินนิโซตา เขาได้รับปริญญาในมานุษยวิทยาที่มหาวิทยาลัยมินนิโซตา ต่อมาทรงกลับไปยังเม็กซิโกซึ่งเขาจะเริ่มร้องเพลงในคลับของ โออาซากา และใน ฟิลาเดลเฟีย ด้วยการสนับสนุนของ เปาโล โคเฮน
อาชีพเป็นนักแสดงหญิง
ลีลา ดาวส์ มีเงินเดิมพันเล็ก ๆ ในภาพยนตร์เช่น Fados, ฟรีด้า และ จนถึงหยดสุดท้ายหลังหัวใจเป็น; สารคดี ใน เพลงเม็กซิกัน ที่เกี่ยวข้องกับเลขยกกำลังที่แตกต่างกันของประเภท ปัจจุบัน ดาวส์ จะทำงานเกี่ยวกับองค์ประกอบและการเตรียมการสำหรับการดนตรี น้ำเช่นช็อคโกแลตสำหรับ, ตามหนังสือของ Laura Esquivel ซึ่งจะฉายรอบปฐมทัศน์ที่โรงละครสาธารณะ นิวยอร์ก และ บรอดเวย์ ในช่วงปลายปี พ.ศ. 2554 หรือต้นปี พ.ศ. 2555 และจะเข้าร่วมในการถ่ายทำภาพยนตร์ของ ภาพยนตร์ อเมริกัน "Mariachi Gringo" ที่กำกับโดย Tom Gustafson ที่เธอทำงานร่วมนักแสดงหญิงเม็กซิกัน อะเดรีย บาร์ฮ, รูอิซเท เรซา และ นักแสดง แคนาดา ชอว์น แอชมอร์ ภาพยนตร์เรื่องนี้คาดว่าจะเปิดตัวในต้น พ.ศ. 2555
แหล่งข้อมูลอื่น
1968
รัฐมิรันดา
มิรันดา (Miranda) เป็น 1 ใน 23 รัฐของประเทศเวเนซุเอลา ถือเป็นรัฐที่มีประชากรมากที่สุดอันดับ 2 ของรัฐในเวเนซุเอลา ตามหลังรัฐซูเลีย โดยในปี 2008 มีประชากรอยู่ราว 2,857,943 คน และยังมีดัชนีการพัฒนามนุษย์มากที่สุดในการสำรวจของสถาบันสถิติแห่งชาติเวเนซุเอลา รัฐมิรันดามีความสำคัญ เป็นจุดศูนย์กลางของการเมือง เศรษฐกิจ วัฒนธรรมและธุรกิจ รัฐมิรันดามีพื้นที่ครอบคลุม 7,950 ตร.กม. เมืองหลวงของรัฐชื่อ โลสเตเกส
สนามหลวง (แก้ความกำกวม)
สนามหลวง อาจหมายถึง
เจอร์เมน จีนาส
เจอร์เมน แอนโทนี จีนาส (Jermaine Anthony Jenas) เกิดเมื่อวันที่ 18 กุมภาพันธ์ ค.ศ. 1983 เกิดที่เมือง นอตทิงแฮม ที่ เป็นนักฟุตบอลสัญชาติ อังกฤษ จีนาสเคยเล่นเป็นนักฟุตบอลของ นอตทิงแฮมฟอเรสต์ ในเมือง นอตทิงแฮม มาก่อน ปัจจุบันจีนาสเล่นให้กับควีนส์ปาร์ค เรนเจอร์ส ช่วงที่เล่นให้สโมสรฟุตบอลทอตนัมฮอตสเปอร์ ในปี 2005-2010 เขาโดงดังมากเพราะ เขาเกือบได้ลงเป็นตัวจริงทุกนัดเมื่อตอนอยู่กับสเปอร์ และได้ถูก สโมสรฟุตบอลแอสตันวิลลา ยืมตัวไปเล่นในปี 2011 โดยจีนาสเล่นในตำแหน่ง กองกลาง
ปลายฤดูกาล 2013-2014 จีนาสได้รับบาดเจ็บอย่างหนักถึงขนาดเอ็นหัวเข่าขาด ต้องหยุดเล่นฟุตบอลไม่ต่ำกว่า 9 เดือน
แหล่งข้อมูลอื่น
1983
วอลเลย์บอลชายเวิลด์คัพ 2007
วอลเลย์บอลชายเวิลด์คัพ 2007 (2007 FIVB Volleyball Men's World Cup) เป็นการแข่งขันวอลเลย์บอลชายระหว่างประเทศ จัดขึ้นระหว่างวันที่ 18 พฤศจิกายน – 2 ธันวาคม ที่ ประเทศญี่ปุ่น
การคัดเลือก
12 ทีมที่ผ่านการคัดเลือก มาจาก:
เพลงชาติสาธารณรัฐสังคมนิยมโซเวียตเอสโตเนีย
เพลงชาติสาธารณรัฐสังคมนิยมโซเวียตเอสโตเนีย (Eesti Nõukogude Sotsialistliku Vabariigi hümn) เป็นเพลงชาติของเอสโตเนีย สมัยอยู่ภายใต้การปกครองของสหภาพโซเวียต
ตำบลนาวง
ตำบลนาวง เป็นตำบลหนึ่งในจังหวัดตรัง เดิมเคยเป็นทุ่งนาที่ใช้เป็นสถานที่ฌาปนสถานเรียกว่า เปรวโคกแซะ ต่อมามีคณะกลุ่มบริษัทวัดมาจัดตั้งเป็นสำนักสงฆ์ขึ้นมาเรียกว่า วัดนาวง ต่อมารัชกาลที่ 5 ได้ทรงยกฐานะระดับหมู่บ้านเป็นระดับตำบลมีชื่อว่า ตำบลนาปยา หลังจากนั้นทางราชการก็จัดรวมพื้นที่ของตำบลนาวงรวมกับตำบลบางกุ้งเพื่อให้จัดระบบการปกครองได้ง่ายขึ้น แต่เมื่อมีประชากรเพิ่มมากขึ้นการปกครองก็ไม่สะดวกจึงได้จัดแยกสองตำบลนี้ออกจากกันอีกครั้ง มีหลักฐานทางประวัติศาสตร์อ้างอิงว่าพื้นที่นี้เคยเป็นชุมชนที่เก่าแก่ของจังหวัดตรัง โดยมีการพบโบราณสถานและโบราณวัตถุที่เขาปินะ ในปัจจุบันตำบลนาวงมีความเจริญรุ่งเรืองมากอันเนื่องมาจากสถานที่ท่องเที่ยวที่สำคัญ การจารจรสี่ช่องทางจารจรที่สะดวกโดยมีถนนเพชรเกษมตัดผ่าน
ตำบลนาวงในสมัยยังปกครองด้วยสุขาภิบาลนาวงนั้น เคยได้รับการเสนอให้เป็นอำเภอนาวง เพราะในสมัยนั้นการปกครองยังเข้าไม่ทั่วถึง แต่ในปัจจุบันได้มีการจัดตั้งอำเภอขึ้นมาแทนโดยชื่อว่าอำเภอห้วยยอด
ภูมิศาสตร์
ตำบลนาวงเป็นตำบลหนึ่งของอำเภอห้วยยอด มีอาณาเขตติดต่อดังต่อไปนี้
ภูมิประเทศ
ภูมิประเทศส่วนใหญ่เป็นที่ราบลุ่ม มีแหล่งน้ำที่สำคัญคือ คลองบางกุ้ง และ แม่น้ำตรัง
ภูมิอากาศ
พื้นที่ของตำบลนาวงได้รับอิทธิพลลมมรสุมตะวันตกเฉียงใต้และลมมรสุมตะวันออกเฉียงเหนือ โดยฝนจะเริ่มตกประมาณเดือนพฤษภาคมจนถึงเดือนธันวาคม ซึ่งจะเป็นการเข้าสู่ฤดูฝน และ ในช่วงเดือนกุมภาพันธ์ เดือนมิถุนายน เป็นการเข้าสู่ฤดูร้อน
การแบ่งเขตการปกครอง
ตำบลนาวงประกอบด้วย 11 หมู่บ้าน ดังต่อไปนี้ หมายเหตุ หมู่ที่ 1, 2, 5, 6, 8, 10 และ 11 อยู่ในการบริหารขององค์การบริหารส่วนตำบลนาวงหมู่ที่ 3, 4, 7 และ 9 อยู่ในการบริหารของเทศบาลตำบลนาวง
ประชากร
ประชากรในตำบลนาวงมี 1,246 ครัวเรือน และ มีจำนวนประชากร 4,937 คน
เศรษฐกิจ
ประชากรส่วนใหญ่ประกอบอาชีพเกี่ยวกับการทำเกษตร เช่น สวนยางพารา สวนปาล์ม ทำนา ปลูกผักผลไม้ ฯลฯ และยังมีประชากรบางส่วนประกอบอาชีพค้าขายหรือรับจ้างทั่วไป เช่น ขายอาหาร ขายสินค้าวัสดุก่อสร้าง ขายสินค้าของชำ ขายสินค้าหนึ่งตำบลหนึ่งผลิตภัณฑ์ (ผ้าทอไสบ่อ) และทำธุรกิจส่วนตัว
ถ้ำเขาปินะ
ภายในเป็นถ้ำที่มีวัดตั้งอยู่ สามารถเข้าไปทาง สามแยกเขาปินะ ซึ่งมีป้ายบอกทางอยู่ และยังเป็นสถานที่ค้นพบหลักฐานทางประวัติศาสตร์ที่น่าสนใจ
สวนสาธารณะเขาโพธิ์โทน
มีลักษณะเป็นสระน้ำล้อมรอบภูเขาเป็นสถานที่ที่ใช้ออกกำลังกาย หรือ เป็นสถานที่พักผ่อนหย่อนใจ
ทะเลสองห้อง
เป็นแอ่งน้ำธรรมชาติ กว้างใหญ่คล้ายทะเลสาบ มีเนินเขาล้อมรอบ ตอนกลางมีเนินเขายื่นออกมา อยู่ไม่ไกลจากตำบลนาวงมากนัก โดยสามารถไปเยื่อมชมความงามได้ มีทางเข้าอยู่ตรงบริเวณสี่แยกต้นโพธิ์
ตลาดนัดนาวง
ตลาดนัดนาวงเป็นตลาดที่ขายทั้งอาหารสด/อาหารคาว โดยจะเปิดในช่วงวัน อาทิตย์ - อังคาร - ศุกร์ โดยเฉพาะในวันศุกร์ตลาดจะเต็มไปด้วยผู้คนที่คับคั่ง และ ยังเปิดตลาดในตอนเช้ามืด
ตลาดนัดต้นโพธิ์
ตลาดนัดต้นโพธิ์เป็นตลาดนัดอีกแห่หนึ่งในตำบลนาวง ขายทั้งอาหารสด/อาหารคาว โดยจะเปิดในช่วงวัน จันทร์ - พุธ - พฤหัสบดี - เสาร์ เป็นตลาดที่มีผู้คนไปจับจ่ายซื้อของจำนวนมากที่สุดของตำบลอันเนื่องมาจากตลาดได้มีการปรับพื้นทำให้ตลาดมีเนื้อที่มากขึ้น
วัดนาวง
เป็นวัดที่มีผู้คนในชุมชนมาปฏิบัติพิธีกรรมทางศาสนาเป็นประจำ เป็นวัดอยู่ใกล้ชุมชนมากที่สุด ด้านหลังของวัดติดกับ โรงเรียนวัดนาวง
วัดหูแกง
เป็นวัดที่อยู่ริมเขา เป็นแหล่งปฏิบัติธรรมที่มีผู้คนไปจำนวนมาก เนื่องจากรอบๆวัดมีอากาศเย็น ร่มรื่น และกำลังได้รับความสนใจอยู่ไม่น้อย
วัดเขาปินะ
เป็นวัดที่อยู่บริเวณเดียวกับถ้ำเขาปินะ เป็นวัดหนึ่งที่มีการค้นพบโบราณสถานที่สำคัญ
วัดสวน
อยู่ไม่ไกลจากตัวชุมชนมากนัก ในปัจจุบันวัดสวนได้มีการพัฒนาจนเป็นวัดที่สำคัญอีกแห่งหนึ่งในชุมชน
วัดไตรสามัคคี
ตั้งอยู่ในชุมชนต้นโพธิ์ สามารถเข้าไปสักการะพระพุทธรูปที่อยู่ในวัดได้ และ ยังมีโรงเรียนวัดไตรสามัคคีที่ตั้งอยู่ใกล้เคียง
การประกวดเพลงยูโรวิชันปี 1972
การประกวดเพลงยูโรวิชันปี 1972 เป็นการประกวดร้องเพลงโดยจัดขึ้นที่เมืองเอดินบะระ ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ Après toi ขับร้องโดย Vicky Leandros ตัวแทนจากลักเซมเบิร์ก
การออกอากาศ
บรรษัทการกระจายเสียงแห่งอังกฤษ เป็นแม่ข่ายในการออกอากาศ โดยการออกอากาศครั้งนี้ได้ออกอากาศไปยังประเทศในเอเชียด้วย โดยประเทศที่ออกอากาศทั้งหมดมีดังต่อไปนี้
ประเทศที่เข้าร่วม
ประเทศที่ไม่เข้าร่วมในปีนี้
เมทริกซ์เอกลักษณ์
ตำราคณิตศาสตร์บางเล่มก็ใช้ U หรือ E เขียนแทนเมทริกซ์เอกลักษณ์ (ซึ่งมาจาก unit matrix และ elementary matrix ตามลำดับ) ถึงแม้ว่า I จะเป็นที่นิยมใช้มากกว่าก็ตาม
คุณสมบัติสำคัญของ In อยู่ที่การคูณเมทริกซ์ ได้แก่ เมื่อใดก็ตามที่การคูณเมทริกซ์นั้นได้นิยามไว้แล้ว โดยเฉพาะเมทริกซ์เอกลักษณ์ ถือเป็นเมทริกซ์หน่วยของริงของเมทริกซ์ขนาด n×n และถือเป็นสมาชิกเอกลักษณ์ของกรุปเชิงเส้นทั่วไป GL(n) ที่ประกอบด้วยเมทริกซ์ที่หาตัวผกผันได้ (เมทริกซ์เอกลักษณ์นั้นสามารถผกผันได้ผลลัพธ์เป็นตัวมันเอง)
หากเมทริกซ์มิติ n×n ถูกใช้เป็นการนำเสนอการแปลงเชิงเส้น จากปริภูมิเวกเตอร์ n มิติไปยังปริภูมิเดิม I_n จะเป็นฟังก์ชันเอกลักษณ์ โดยไม่ต้องคำนึงถึงฐานหลัก (basis)
หลักที่ i ในเมทริกซ์เอกลักษณ์คือเวกเตอร์หน่วย e_i และเวกเตอร์หน่วยเหล่านั้นก็เป็นเวกเตอร์ลักษณะเฉพาะ (eigenvector) ของเมทริกซ์เอกลักษณ์ ซึ่งมีค่าลักษณะเฉพาะ (eigenvalue) เท่ากับ 1 เหมือนกันทั้งหมดเพียงค่าเดียว และมีภาวะรากซ้ำเป็น n ทำให้ดีเทอร์มิแนนต์ของเมทริกซ์เอกลักษณ์เท่ากับ 1 และรอยเมทริกซ์ (trace) เท่ากับ n
เราสามารถใช้สัญกรณ์ของเมทริกซ์ทแยงมุมเพื่อเขียนเมทริกซ์เอกลักษณ์ได้ดังนี้ และเขียนให้อยู่ในรูปของเดลตาโครเนกเกอร์ (Kronecker delta) ได้ดังนี้
จอห์นนี่ เหงียน
จอห์นนี เหงียน (Johnny Trí Nguyễn; 16 กุมภาพันธ์ พ.ศ. 2517 — ) เป็นทั้งนักแสดงชาวเวียดนาม-อเมริกัน, นักออกแบบท่าการต่อสู้ และนักแสดงแทน มีชื่อเสียงในการแสดงบทต่อสู้ ในภาพยนตร์ และซีรีส์ของอเมริกัน
จอห์นนี เหงียน เกิดที่จังหวัดบิ่ญเซือง เวียดนามใต้ เมื่ออายุได้ 8 ปี ช่วงที่เกิดสงครามเวียดนาม ครอบครัวเขาขึ้นเรืออพยพออกนอกประเทศ ไปอยู่ที่ลอสแอนเจลิส สหรัฐอเมริกา เขาเป็นลูกครึ่งเวียดนาม-จีน เนื่องจากมีมารดาเชื้อสายจีน เขาฝึกศิลปะการต่อสู้เช่น กังฟู ไอกิโด ไท่เก๊ก และวูซู จอห์นนียังเป็นนักกีฬาวูซูทีมชาติสหรัฐ และเคยได้รับเหรียญทองในการแข่งขัน Pan America Form and Sword ในปี พ.ศ. 2541 และเริ่มงานเป็นนักแสดงแทนในบทบู๊ ตั้งแต่ พ.ศ. 2540 ในภาพยนตร์ซีรีส์ Buffy the Vampire Slayer และภาพยนตร์ Mortal Kombat
จอห์นนี เหงียน เริ่มเป็นที่รู้จักในประเทศไทย จากผลงานแสดงภาพยนตร์ ต้มยำกุ้ง และในประเทศไทยจอห์นนี เหงียนเป็นพรีเซ็นเตอร์โฆษณาชุด KHeroes พันธุ์ใหม่ ของบริษัทในเครือธนาคารกสิกรไทย
หลังจากนั้นไปร่วมงานกับอุตสาหกรรมภาพยนตร์แห่งเวียดนามในการผลิตภาพยนตร์เรื่อง The Rebel ในปี พ.ศ. 2549 ซึ่งจอห์นนี่ เหงียน ได้ร่วมงานแสดงอีกทั้งยังเป็นผู้ช่วยผู้กำกับ ผู้ช่วยเขียนบท ต่อมาปี พ.ศ. 2550 นี้เขามีงานเรื่อง Saigon Eclipse ซึ่งถือเป็นบทนำครั้งแรกของเขา
นอกจากบทบาทการแสดงแล้วจอห์นนี่ เหงียน ยังมีผลงานเพลงป็อปในกลุ่มชาวเวียดนามโพ้นทะเล (ชาวเวียดนามในอเมริกา) ภายใต้สังกัดแวนสัน โปรดักชั่น โดยแสดงมิวสิกวิดีโอคู่กับภรรยา ชื่อ เหวียต ที (Việt Thi) โดยปัจจุบันนี้ได้หย่ากันแล้ว โดยมีบุตรสาวด้วยกัน 2 คน ปัจจุบันจอห์นนี่กำลังสานสัมพันธ์กับโง จัญ เวิน (Ngô Thanh Vân)
สโตนซาวเออร์
สโตนซาวเออร์ มีผลงานสตูดิโออัลบั้มออกมา 6 ชุด ได้แก่ Stone Sour, Come What(ever) May , Audio Secrecy , House of Gold & Bones – Part 1 , House of Gold & Bones – Part 2 และ Hydrograd นอกจากนี้ยังมีอีพี 3 ชุด และอัลบั้มบันทึกการแสดงสด 2 ชุด
โดยทางวงเคยถูกเสนอชื่อเข้าชิงรางวัลแกรมมี สาขาเพลงเมทัลยอดเยี่ยม จากเพลง "Get Inside" และเพลง "Inhale" ในอัลบั้ม Stone Sour ซึ่งเป็นอัลบั้มชุดแรก ต่อมาได้ถูกเสนอชื่อเข้าชิงรางวัลแกรมมีอีกครั้งจากเพลง "30/30-150"
นอกจากนี้เพลง "Bother" ของวงยังได้ถูกนำมาใช้เป็นเพลงประกอบภาพยนตร์เรื่อง ไอ้แมงมุม (2002) และเพลง "The Pessimist" ได้ถูกนำมาใช้เป็นเพลงประกอบภาพยนตร์เรื่อง ทรานส์ฟอร์เมอร์ส 3
โดยชื่อของวงนำมาจากเครื่องดื่มแอลกอฮอลล์รสเปรี้ยวชนิดหนึ่งชื่อว่า สโตนซาวเออร์ มีส่วนผสมของวิสกี้, น้ำส้ม และเลมอน
ธงชาติอิเควทอเรียลกินี
ธงชาติอิเควทอเรียลกินี มีลักษณะเป็นธงสี่เหลี่ยมผืนผ้า กว้าง 2 ส่วน ยาว 3 ส่วน ภายในธงนั้น ที่ด้านติดคันธงมีรูปสามเหลี่ยมสีฟ้า ฐานยาวเท่าความกว้างของธง ความยาวเป็น 1 ใน 3 ของด้านยาวธง ส่วนที่เหลือแบ่งพื้นที่ภายในตามแนวนอนเป็น 3 แถบ ประกอบด้วยแถบสีเขียว สีขาว และสีแดง เรียงจากบนลงล่าง ทุกแถบนั้นกว้างเท่ากัน ที่ใจกลางแถบสีขาวนั้น มีภาพตราแผ่นดินของอิเควทอเรียลกินี ซึ่งเป็นรูปต้นฝ้ายในโล่สีเทา เบื้องบนมีรูปดาว 6 ดวงเรียงเป็นแถวโค้ง เบื้องล่างมีแพรแถบแสดงคำขวัญประจำชาติเป็นภาษาสเปนว่า Unidad Paz Justicia แปลว่า "เอกภาพ สันติภาพ ยุติธรรม" ธงนี้เริ่มใช้อย่างเป็นทางการในวันที่ 21 สิงหาคม พ.ศ. 2522 ซึ่งเป็นวันที่อิเควทอเรียลกินีประกาศเอกราชจากสเปน
ในธงนี้ สีเขียวหมายถึงป่าไม้และทรัพยากรธรรมชาติในประเทศ สีฟ้าหมายถึงทะเล ซึ่งเชื่อมโยงเกาะกับแผ่นดินใหญ่ไว้ สีขาวหมายถึงสันติภาพ และสีแดงหมายถึงการต่อสู้เพื่อเอกราช ส่วนภาพตราแผ่นดินในธงนั้น ได้มีการเปลี่ยนแปลงอยู่ครั้งหนึ่งในปี พ.ศ. 2515 ก่อนที่จะกลับมาใช้ตราแบบเดิมอีกครั้งในเดือนสิงหาคม พ.ศ. 2522
เดอะ คัพเฮด โชว์
เดอะ คัพเฮด โชว์ เป็นซีรีส์แอนิเมชันโทรทัศน์ผ่านสัญญาณต่อเนื่องแนวตลกเจ็บตัว พัฒนาโดยเดฟ วัสสันสำหรับการฉายทางเน็ตฟลิกซ์ อ้างอิงอย่างหลวม ๆ จาก คัพเฮด วิดีโอเกมของแคนาดาในปี พ.ศ. 2560 โดยสตูดิโอเอ็มดีเอชอาร์ ชาดและจาเร็ด โมลเดนฮาวเออร์ ผู้สร้างสรรค์ คัพเฮด รับหน้าที่เป็นผู้อำนวยการผลิต ร่วมด้วยวัสสันและซีเจ เค็ตเลอร์จากคิงฟีเชอร์ซินดิเคต และคอสโม เซ็กเกอร์สัน รับหน้าที่เป็นผู้อำนวยการผลิตร่วม
ซีรีส์ปล่อยฉายทั่วโลกในวันที่ 18 กุมภาพันธ์ พ.ศ. 2565 และได้รับเสียงตอบรับในเชิงบวกจากนักวิจารณ์ ทั้งในด้านของแอนิเมชัน การพากย์ ดนตรี อารมณ์ขัน และโทนเรื่อง แม้ว่าบางคนรู้สึกว่ามีสาระน้อย ด้วยเนื้อเรื่องของแต่ละตอนถูกวิจารณ์ว่า "แยกจากกันเกินไป" และ "ซ้ำซาก" บ่อยครั้ง ฤดูกาลที่สองปล่อยฉายในวันที่ 19 สิงหาคม พ.ศ. 2565 ตามด้วยฤดูกาลที่สามในวันที่ 18 พฤศจิกายน พ.ศ. 2565
เนื้อเรื่อง
ฉากในดินแดนอิงค์เวลไอล์ในโลกการ์ตูนลายเส้นสไตล์คริสต์ทศวรรษ 1930 เดอะ คัพเฮด โชว์เป็นเรื่องราวการผจญภัยของคัพเฮดและมักแมน คู่พี่น้องมานุษยรูปนิยมของถ้วยผู้อาศัยกับคุณตากาน้ำในกระท่อมรูปทรงกาน้ำชา เรื่องราวของพี่น้องคู่นี้มักเน้นไปที่เรื่องที่พวกเขาพยายามจะหาทางออกจากปัญหาต่าง ๆ บางครั้งก็ได้พบปะและมีปฏิสัมพันธ์กับตัวละครที่มาจากวิดีโอเกมต้นฉบับ แม้ว่าเนื้อเรื่องของแต่ละตอนในซีรีส์จะจบในตอน แต่ก็มีโครงเรื่องที่กลับมาซ้ำคือเรื่องราวที่เกี่ยวข้องกับเจ้าปีศาจ ตัวละครปฏิปักษ์หลักจากรูปแบบเกมที่พยายามตามล่าคัพเฮดเพื่อเอาวิญญาณ แต่ก็ล้มเหลวทุกครั้ง
การพัฒนา
ในเดือนกรกฎาคม พ.ศ. 2562 มีการประกาศว่าเน็ตฟลิกซ์อนุมัติการสร้างซีรีส์ ชาดและจาเร็ด โมลเดนฮาวเออร์จากสตูดิโอเอ็มดีเอชอาร์มาเป็นผู้อำนวยการผลิต ร่วมด้วยซีเจ เค็ตเลอร์จากคิงฟีเชอร์ซินดิเคต, เดฟ วัสสัน, และอำนวยการผลิตร่วมโดยคอสโม เซ็กเกอร์สัน เคลย์ มอร์โรว์และอาดัม พาโลเอียนเป็นผู้อำนวยการควบคุม ผลิตแอนิเมชันโดยไลต์เฮาส์สตูดิโอ ซึ่งเป็นแผนกในเมืองคิลเค็นนีระหว่างเมอร์คิวรีฟิล์มเวิกส์และการ์ตูนซาลูน และสต็อปโมชันดูแลโดยสกรีนโนเวลตีส เพื่อพยายามจะสร้างให้ทันเส้นตายของการสตรีมซีรีส์ ทีมงานผลิตของซีรีส์จึงไม่สามารถใช้แอนิเมชันที่วาดด้วยมือเหมือนในเกมต้นฉบับ จึงเลือกใช้วิธีอิงหุ่นเชิด ขณะที่ก็ใส่องค์ประกอบหลายอย่างเพื่อให้เข้ากับสไตล์แอนิเมชันในช่วงคริสต์ทศวรรษ 1930 ซีรีส์เปิดตัวครั้งแรกในเทศกาลภาพยนตร์แอนิเมชันนานาชาติแอนเนซีในเดือนมิถุนายน พ.ศ. 2563 พร้อมทั้งประกาศว่าดนตรีของซีรีส์จะแต่งโดยอีโก พลัม
รายชื่อตอน
ทุกตอนเขียนบทโดย ดีกิ เดก, เคลย์ มอร์โรว์, อาดัม พาโลเอียน, คอสโม เซ็กเกอร์สัน และเดฟ วัสสัน
การตอบรับ
ในเว็บไซต์รวมบทปริทัศน์รอตเทนโทเมโทส์ ร้อยละ 69 จากนักวิจารณ์ 16 คนให้คำวิจารณ์ในเชิงบวกต่อฤดูกาลแรก โดยมีคะแนนเฉลี่ย 7.0/10 ความคิดเห็นเด่น ๆ ของเว็บไซต์คือ: "ในขณะที่เดอะ คัพเฮด โชว์เป็นการนำวิดีโอเกมต้นฉบับมาสร้างใหม่เป็นแอนิเมชันอย่างลื่นไหลและสะดุดตา ภาชนะที่ดูดีใบนี้ยังต้องการสาระบางอย่างมาเติมเต็ม" อ้างอิงจากเว็บไซต์เมทาคริติก ซึ่งคำนวณคะแนนเฉลี่ยถ่วงน้ำหนักได้ 69 อิงจากปฏิทัศน์จากนักวิจารณ์ 4 คน ฤดูกาลนี้ได้รับ "ปฏิทัศน์ชื่นชอบทั่วไป"
นิตยสารเดอะเอสคาพิสต์ระบุว่า "แฟน ๆ และนักวิจารณ์ผิดหวังกับซีรีส์นี้เพราะมีสาระน้อยและมีขนาดสั้น" แต่สำหรับกลุ่มเป้าหมายที่เป็นเด็ก ๆ แล้วนั้น "เด็ก ๆ จะได้พบกับการ์ตูนที่มีชีวิตชีวาและทรงพลัง และอาจะพบว่าสิ่งที่มีมอบความบันเทิงได้อย่างเหลือเชื่อมาอยู่ที่นี่"
รางวัล
เดอะ คัพเฮด โชว์ได้รับการเสนอชื่อในรางวัลชิลเดรนส์แอนด์แฟมิลีอวอร์ดสำหรับซีรีส์แอนิเมชันโดดเด่นประปี พ.ศ. 2565
โบเก้
โบเกะ หรือนิยมเรียกว่า โบเก้ ในการถ่ายภาพคือลักษณะรูปแบบการถ่ายภาพแบบหนึ่งซึ่งมีพื้นที่เบลอในส่วนที่อยู่นอกบริเวณในโฟกัสของเลนส์ (นอกช่วงความชัด)  โดยอาจเกิดขึ้นอย่างจงใจเพื่อต้องการเน้นส่วนที่ต้องการโฟกัส
คำว่า "โบเกะ" มาจากภาษาญี่ปุ่น มีความหมายว่า "เบลอ" หรือ "เลอะเลือน" แต่ถูกนำไปใช้ทับศัพท์ในภาษาอื่น ๆ เพื่อใช้เรียกรูปแบบการถ่ายภาพให้เบลอ ๆ แบบนี้ด้วย สำหรับในภาษาที่ใช้อักษรละตินจะเขียนเป็น bokeh (ไม่ได้เขียนเป็น boke ตามหลักการเขียนโรมาจิทั่วไป)
โบเก้มีความหมายในทำนองเดียวกับคำว่า โฟกัสชัดตื้น (shallow focus) และในทางตรงกันข้าม ภาพถ่ายที่มีการโฟกัสให้ชัดหมดทั้งหน้าจอจะเรียกว่า โฟกัสชัดลึก (deep focus หรือ pan focus)
วิธีการทำภาพโบเก้
มีสามวิธีหลักในการสร้างโบเก้
อนึ่ง ตามที่กล่าวไว้ข้างต้น ช่วงความชัดจะตื้นขึ้นเมื่อใช้เลนส์ถ่ายไกล แต่ช่วงความชัดก็จะลึกขึ้นเมื่อถอยห่างจากวัตถุ ผลก็คือ ถ้าวัตถุเดียวกันถูกถ่ายด้วยขนาดภาพเท่ากัน โบเก้จะเกือบจะเท่ากันไม่ว่าจะใช้เลนส์ความยาวโฟกัสเท่าใดก็ตาม เหตุผลที่มักใช้เลนส์ความยาวโฟกัสยาวเมื่อจะสร้างภาพโบเก้นั้นคือเพื่อปรับมุมรับภาพให้แคบลงและจัดระเบียบฉากหลัง
หน้าชัดหลังเบลอ
นี่คือวิธีการทำให้ตัววัตถุหลักโดดเด่นโดยการทำให้พื้นหลังเบลอ อาจกล่าวได้ว่าเป็นเทคนิคที่ใช้มากที่สุด รวมถึงการถ่ายภาพบุคคลด้วย ภาพถ่ายดอกไม้ 3 ภาพด้านบน รวมถึงภาพถ่ายผู้หญิงด้านบนสุดนั้นล้วนเป็นตัวอย่างทั่วไปของหน้าชัดหลังเบลอ
หน้าเบลอหลังชัด
เป็นวิธีการแสดงออกที่ทำให้สิ่งที่อยู่ด้านหน้าตัววัตถุหลักเบลอ ใช้สำหรับเน้นทัศนมิติ หรือแสดงการกระจุกตัวหรือความหนาแน่นของสวนดอกไม้หรือฝูงชน และสร้างบรรยากาศที่ดูนุ่มนวล
หน้าเบลอหลังเบลอ
เป็นการเบลอทั้งวัตถุที่อยู่ด้านหน้าและด้านหลังวัตถุหลัก มักจะพบได้ในการถ่ายภาพขยาย ใช้เพื่อเน้นวัตถุหรือสร้างบรรยากาศชวนฝัน
เบลอตัววัตถุ
เป็นวิธีการแสดงออกซึ่งให้ตัวแบบหลักเบลอและให้สิ่งรอบข้างเข้ามาอยู่ในโฟกัส มีผลให้ได้ภาพที่ดูเก่าโบราณ
ความแตกต่างของโบเก้ในเลนส์แต่ละแบบ
ลักษณะของโบเก้ที่ได้อาจจะแตกต่างกันไปขึ้นอยู่กับเลนส์ถ่ายภาพที่ใช้ แม้ว่าการตั้งค่าขณะถ่ายภาพจะเหมือนกันก็ตาม
ภาพโบเก้จะมีลักษณะอย่างไรนั้นขึ้นอยู่กับว่าภาพจุดใดจุดหนึ่งของวัตถุที่ตำแหน่งนอกโฟกัสถูกฉายลงบนฟิล์มหรือเซนเซอร์รูปภาพอย่างไร ภาพที่หลุดโฟกัสจะแตกต่างกันไปอย่างมากขึ้นอยู่กับการออกแบบของเลนส์ และยังอาจถูกมองว่าเป็นลักษณะเฉพาะตัวของเลนส์อีกด้วย
หากภาพที่จุดหนึ่ง ๆ ไม่ถูกถ่ายโอนไปยังภาพที่มีการกระจายอย่างนุ่มนวล วัตถุรูปทรงแท่งจะแตกออกเป็นสองส่วน หรือภาพเบลอหลายภาพที่มีสภาพโบเก้ต่างกันก็จะทับซ้อนกันและดูเหมือนผีหลอก ปรากฏการณ์ดังกล่าวไม่สามารถรับรู้ได้ง่ายนัก ถ้าไม่ถ่ายภาพที่มีความละเอียดสูงแล้วนำมาขยาย อย่างไรก็ตาม เนื่องจากให้ความรู้สึกเทอะทะ โดยเฉพาะอย่างยิ่งในกรณีของการถ่ายภาพศิลปะ แม้ว่าจะพิมพ์ออกมาด้วยความละเอียดค่อนข้างต่ำ ก็ส่งผลทางจิตใจต่อผู้ชม เลนส์ดังกล่าวมักจะถือว่ามีโบเก้ที่ไม่ดี
โดยทั่วไป เป็นเรื่องยากที่จะได้โบเก้ที่ดีด้วย เลนส์ซูม และบางคนไม่ชอบปรากฏการณ์ดังที่กล่าวถึงข้างต้น จึงยึดติดกับเลนส์ที่ความยาวโฟกัสคงที่
เลนส์บางชนิดอาจทำให้เกิดการบิดเบี้ยวตามแนวเส้นรอบวงในฉากหลัง เรียกว่าเกิดความคลาดเอียง ปรากฏการณ์นี้มักจะเกิดขึ้นได้ง่ายเมื่อถ่ายภาพด้วยตำแหน่งความยาวโฟกัสของเลนส์ที่ระยะห่างสั้นที่สุดหรือค่าเอฟสูงสุด
ตัวอย่างของการได้ภาพเบลอที่เป็นเอกลักษณ์เช่นในระบบเลนส์กระจกเงารวม เนื่องจากภาพจุดสะท้อนรูปร่างของตัวสะท้อนแสงและกลายเป็นรูปร่างวงแหวนที่ชัดเจน จึงสามารถสร้างโบเก้รูปวงแหวนได้
โบเก้ในกล้องดิจิทัล
ด้วยเหตุผลทางด้านทัศนศาสตร์ รูปแบบการถ่ายภาพและปริมาณโบเก้มีความสัมพันธ์กัน เมื่อพยายามถ่ายภาพด้วยมุมรับภาพเดียวกันและความสว่างเท่าเดิม ยิ่งขอบเขตมีขนาดเล็กลง ช่วงความชัดของฉากก็จะยิ่งมากขึ้น และโบเก้ก็จะยิ่งน้อยลงเท่านั้น
แม้แต่ในกล้องดิจิทัล เช่น กล้องคอมแพค ที่มีเลนส์ในตัวก็มักใช้องค์ประกอบภาพที่เล็กกว่ารูปแบบไลก้ามาก และโบเก้ที่ได้จากกล้องดังกล่าวก็จะค่อนข้างเล็ก นอกจากนี้ สำหรับกล้องแบบเปลี่ยนเลนส์ได้ แม้ว่าจะใช้ฐานสวมเลนส์เหมือนกัน ขนาดของเซนเซอร์รูปภาพก็อาจแตกต่างกัน (เช่นขนาดเต็มรูปแบบไลก้า จะต่างจาก APS-C เป็นต้น) ขึ้นอยู่กับขนาดของอุปกรณ์ถ่ายภาพ ทำให้โบเก้ที่ได้ก็ต่างกันไปด้วย
อุปกรณ์เฉพาะ
มีเลนส์ SFT ซึ่งออกแบบมาเป็นพิเศษสำหรับภาพโบเก้ที่นุ่มนวล นอกจากนี้ยังมีเลนส์และกล้องที่ใช้แผ่นช่องรับแสงที่เป็นวงกลมสมบูรณ์แบบ เช่น Minolta TC-1 สำหรับภาพโบเก้
300 มหาศึกกำเนิดอาณาจักร
300 มหาศึกกำเนิดอาณาจักร (300: Rise of an Empire) เป็นภาพยนตร์ประวัติศาสตร์/สงคราม/จินตนิมิต กำกับโดยโนม เมอร์โร ร่วมอำนวยการสร้างและเขียนบทโดยแซ็ค สไนเดอร์ โดยอิงจากหนังสือการ์ตูนชื่อ Xerxes ของแฟรงก์ มิลเลอร์ นำแสดงโดยซัลลิแวน สเตเพิลตัน, อีวา กรีน, ลีนา ฮีดดี, ฮันส์ แมทีสัน, เดวิด เวนแฮมและโรดรีกู ซานโตรู ภาพยนตร์เรื่องนี้เป็นภาคต่อจาก 300 ขุนศึกพันธุ์สะท้านโลก โดยดำเนินเรื่องไปพร้อมกับภาคก่อนและมีเหตุการณ์ในยุทธนาวีที่อาร์ทีมีเซียมและยุทธนาวีที่ซาลามิส ออกฉายในประเทศสหรัฐอเมริกาเมื่อวันที่ 7 มีนาคม ค.ศ. 2014
เรื่องย่อ
ราชินีกอร์โกแห่งสปาร์ตาเล่าเรื่องยุทธการที่มาราธอนให้ทหารของพระองค์ฟัง ราชินีกอร์โกเล่าว่ากษัตริย์ดารีอัสถูกเธมิสโตคลีส แม่ทัพชาวเอเธนส์ปลงพระชนม์เมื่อ 10 ปีก่อนโดยมีเซอร์ซีส พระราชโอรสของกษัตริย์ดารีอัสอยู่ในเหตุการณ์ หลังกษัตริย์ดารีอัสเสด็จสวรรคต อาร์เทมีเชีย แม่ทัพของฝ่ายเปอร์เซียบอกเซอร์ซีสว่า "มีแต่เทพเจ้าเท่านั้นที่สยบกรีกได้" และส่งเซอร์ซีสไปที่ถ้ำกลางทะเลทรายเพื่อทำพิธีให้เซอร์ซีสกลายเป็น "ราชาเทพ" เซอร์ซีสกลับมาและประกาศสงครามกับกรีกเพื่อล้างแค้นให้พระราชบิดา
เมื่อฝ่ายเปอร์เซียเดินทัพมาถึงเทอร์มอพิลี เธมิสโตคลีสปรึกษากับที่ประชุมและเสนอให้จัดกองเรือเพื่อต่อต้านเปอร์เซีย เธมิสโตคลีสเดินทางไปที่สปาร์ตาเพื่อขอความช่วยเหลือจากกษัตริย์เลโอไนดัส แต่พบราชินีกอร์โกซึ่งปฏิเสธไม่ร่วมเป็นพันธมิตรกับเอเธนส์ ต่อมาเธมิสโตคลีสพบกับสคิลเลียส ซึ่งลอบเข้าไปสืบข่าวฝ่ายเปอร์เซีย สคิลเลียสเล่าว่าอาร์เทมีเชียเป็นชาวกรีก แต่ครอบครัวของเธอถูกทหารกรีกฆ่าตาย ส่วนเธอถูกส่งไปเป็นทาส ต่อมาได้รับความช่วยเหลือจากทูตชาวเปอร์เซียที่ฝึกให้เธอกลายเป็นนักรบและรับใช้กษัตริย์ดารีอัส สคิลเลียสยังบอกอีกว่าตอนนี้กษัตริย์เลโอไนดัสและทหาร 300 นายกำลังเดินทัพไปที่เทอร์มอพิลี
เธมิสโตคลีสนำกองเรือ 50 ลำไปทำการรบที่อาร์ทีมีเซียมในทะเลอีเจียน วันต่อมา เธมิสโตคลีสล่อทัพเรือเปอร์เซียเข้าไปติดกับแล้วทำลายทัพเปอร์เซียจนย่อยยับ อาร์เทมีเชียซึ่งประทับใจในความสามารถของเธมิสโตคลีสขอพบเขา ทั้งสองพบกันบนเรือเปอร์เซียและมีเพศสัมพันธ์กัน อาร์เทมีเชียพยายามโน้มน้าวให้เธมิสโตคลีสย้ายข้าง แต่เธมิสโตคลีสปฏิเสธ
ต่อมาฝ่ายเปอร์เซียใช้แผนปล่อยน้ำมันลงทะเลและให้ทหารว่ายไปขึ้นเรือกรีกเพื่อระเบิดเรือ แต่กลับทำให้เรือทั้งสองฝ่ายระเบิด เธมิสโตคลีสถูกแรงระเบิดจนกระเด็นตกน้ำ แต่ได้รับความช่วยเหลือจากเอสคิลัส เธมิสโตคลีสพบว่าฝ่ายตนเหลือเรืออยู่ 6 ลำและทหารไม่กี่ร้อยคนที่รอดจากการปะทะกันก่อนหน้า
แด็กซอส แม่ทัพชาวอาร์คาเดียเดินทางมาบอกเธมิสโตคลีสว่ากองทัพสปาร์ตา 300 นายที่เทอร์มอพิลีถูกฆ่าทั้งหมด เธมิสโตคลีสกลับไปที่เอเธนส์และพบกับเอฟิอัลทีส คนค่อมผู้ทรยศกองทัพสปาร์ตาที่เทอร์มอพิลี เอฟิอัลทีสบอกเธมิสโตคลีสว่าเซอร์ซีสกำลังเดินทัพมาที่เอเธนส์และจะเผาที่นี่ให้เป็นจุล แต่เธมิสโตคลีสตอบกลับไปว่าจะรวบรวมกองเรือเพื่อสู้กับฝ่ายเปอร์เซียที่อ่าวซาลามิส เธมิสโตคลีสไปที่สปาร์ตาและคืนดาบของกษัตริย์เลโอไนดัสให้ราชินีกอร์โก พร้อมทั้งขอให้พระองค์ช่วยเหลือทัพกรีกเพื่อเป็นการล้างแค้นให้พระสวามี
กองทัพของเซอร์ซีสมาถึงเอเธนส์และฆ่าผู้คน พร้อมกับเผาเมือง เมื่ออาร์เทมีเชียรู้ข่าวว่าเธมิสโตคลีสยังไม่ตาย เธอสั่งให้กองเรือเตรียมพร้อมทำศึก เซอร์ซีสพยายามเตือนว่านี่อาจเป็นกลลวง แต่อาร์เทมีเชียไม่ฟัง ทัพเรือฝ่ายกรีกและเปอร์เซียปะทะกันที่อ่าวซาลามิส เธมิสโตคลีสและอาร์เทมีเชียสู้กันจนได้รับบาดเจ็บทั้งคู่ ในตอนนั้นราชินีกอร์โกนำกองเรือของพันธมิตรกรีกมาช่วยเธมิสโตคลีส เธมิสโตคลีสสั่งให้อาร์เทมีเชียยอมจำนนแต่เธอปฏิเสธ จึงถูกเธมิสโตคลีสแทงจนตาย ภาพยนตร์จบลงเมื่อกองเรือพันธมิตรของกรีกร่วมกันโจมตีฝ่ายเปอร์เซีย
ความถูกต้องทางประวัติศาสตร์
พอล คาร์ตเลดจ์ ศาสตราจารย์ด้านวัฒนธรรมกรีก มหาวิทยาลัยแคมบริดจ์กล่าวว่าภาพยนตร์มีความคลาดเคลื่อนหลายอย่าง เช่น กษัตริย์ดาไรอัสที่ 1 ไม่ได้ถูกปลงพระชนม์ในยุทธการที่มาราธอนและพระองค์กับเซอร์ซีส พระราชโอรสก็ไม่ได้อยู่ในสมรภูมิดังกล่าว รวมถึงอาร์เทมีเชียซึ่งตามประวัติศาสตร์แล้วเป็นราชินีแห่งแฮลิคาร์แนสซัส ไม่ใช่ทาสและไม่ได้ถูกฆ่าในยุทธนาวีที่ซาลามิส นอกจากนี้กองเรือพันธมิตรกรีกในยุทธนาวีดังกล่าวมีจำนวน 400 ลำ ไม่ได้มีจำนวนมากมายเหมือนในภาพยนตร์
โดกลัส (นักฟุตบอล)
โดกลัส เปเรย์รา ดุส ซังตุส (เกิด 6 สิงหาคม ค.ศ. 1990) (douglas Pereira dos Santos)  หรือเรียกสั้น ๆ ว่า โดกลัส  เป็นนักฟุตบอลชาวบราซิล ปัจจุบันลงเล่นให้กับสโมสรฟุตบอลเบชิกทัช ในซือเปร์ลีก ลีกฟุตบอลสูงสุดของประเทศตุรกี ในตำแหน่งกองหลังด้านขวา
สโมสร
เซาเปาลู
บาร์เซโลนา บราซิล
นายนั่นแหละ… คู่แท้ของฉัน
Mint To Be นายนั่นแหละ… คู่แท้ของฉัน เป็นละครชุด (ซีรีส์) ประเภทโรแมนติกคอมเมดี้ มีเค้าโครงมาจากนิยาย Mint To Be เขาว่ากันว่า… นายเกิดมาเพื่อเป็นของฉัน! ของ may112 จากสำนักพิมพ์แจ่มใส ผลิตโดยจีเอ็มเอ็มทีวี และ บาแรมยู กำกับการแสดงโดย ขนิษฐา ขวัญอยู่ ออกอากาศทางช่องจีเอ็มเอ็ม 25 ทุกวันอาทิตย์ เวลา 20.30 - 21.45 น. สามารถรับชมย้อนหลังได้ทางไลน์ทีวี เวลา 22.30 น. อีกทั้งยังออกอากาศในประเทศจีนทางแพลตฟอร์มเทนเซ็นต์วิดีโอ พร้อมกับการแพร่ภาพในประเทศไทย เริ่มตอนแรกวันที่ 29 กรกฎาคม พ.ศ. 2561
ซามูกาวะ
ภูมิศาสตร์
ซามูกาวะตั้งอยู่ในที่ราบทางตอนกลางของจังหวัดคานางาวะ และมีแม่น้ำซางามิผ่านเมืองนี้
ประวัติ
หมู่บ้านซามูกาวะก่อตั้งในปี 1889 ได้รับเชื่อมต่อกับทางรถไฟสายซางามิที่สถานีรถไฟชิงาซากิในปี 1912 และมีสายแยกที่ต่อจากซามูกาวะไปทางตะวันตก ทำให้นำไปสู่การพัฒนาของที่อยู่อาศัยและโรงงานอุตสาหกรรม มีการเพิ่มขึ้นของประชากรที่อยู่ในเมืองนี้ จนทำให้ได้รับแต่งตั้งเป็นเมืองในปี 1940 คลังแสงสรรพาวุธของกองทัพเรือจักรวรรดิญี่ปุ่นตั้งอยู่ที่เมืองซามูกาวะจนกระทั่งสิ้นสุดสงครามโลกครั้งที่สอง ก๊าซมัสตาร์ดจำนวนมากถูกพบใต้พื้นที่ดังกล่าวในปี 2002
เศรษฐกิจ
ซามูกาวะมีเศรษฐกิจแบบผสมผสาน อุตสาหกรรมประกอบด้วยโรงงานที่ดำเนินการโดย Nissan Kohki ซึ่งเป็นบริษัทในเครือของนิสสันมอเตอร์ ผลิตเครื่องยนต์ยานยนต์
เทศบาลตำบลท่าข้าม
เทศบาลตำบลท่าข้าม สามารถหมายถึงเทศบาลตำบลที่มีชื่อเดียวกันนี้ในเขตจังหวัดต่าง ๆ คือ
รายชื่อปลาทะเลลึก
รายชื่อปลาทะเลลึก เป็นบทความที่จัดรวมรายชื่อปลาทะเลลึกที่อยู่ในระดับน้ำทะเลลึกมากกว่า 200 เมตรลงไปจนถึงก้นสมุทร
{| width="100%"
สมเด็จพระเจ้าทรงธรรม
สมเด็จพระเจ้าทรงธรรม หรือ สมเด็จพระบรมราชาที่ 1 หรือ สมเด็จพระพุทธเจ้าอยู่หัวทรงธรรมอันมหาประเสริฐ เป็นพระมหากษัตริย์แห่ง กรุงศรีอยุธยา ระหว่างปี พ.ศ. 2153/54 ถึง พ.ศ. 2171 แห่ง ราชวงศ์สุโขทัย รัชสมัยของพระองค์แสดงถึงความเจริญรุ่งเรืองของอาณาจักรอยุธยาหลังจากได้รับเอกราชจาก อาณาจักรตองอู หลังรัชสมัยของ พระเจ้าบุเรงนอง และได้เห็นการเริ่มต้นการค้าขายกับต่างประเทศ โดยเฉพาะชาวดัตช์และญี่ปุ่น พระเจ้าทรงธรรมทรงบรรจุทหารรักษาพระองค์ด้วยทหารรับจ้างชาวต่างชาติ โดยเฉพาะที่โดดเด่นที่สุดคือชาวญี่ปุ่นนาม ยามาดะ นางามาซะ หรือ ออกญาเสนาภิมุข เจ้ากรมทหารอาสาญี่ปุ่น
พระราชสมภพ
พระราชพงศาวดาร ฉบับพันจันทนุมาศ (เจิม) ระบุว่าสมเด็จพระเจ้าทรงธรรมมีพระนามเดิมว่าพระศรีสิน เป็นพระราชโอรสในสมเด็จพระเอกาทศรถกับพระสนมชาวบางปะอิน เดิมบวชเป็นพระภิกษุอยู่ที่วัดระฆัง มีความรอบรู้ทางด้านพระไตรปิฎกมาก จนได้รับการเลื่อนสมณศักดิ์เป็นพระพิมลธรรม์อนันตปรีชา มีผู้ที่นิยมท่านมาก รวมทั้งจมื่นศรีเสารักษ์ยังได้ฝากตัวเป็นบุตรบุญธรรมของท่านด้วย
การขึ้นครองราชย์
ในแผ่นดินของสมเด็จพระศรีเสาวภาคย์ จมื่นศรีเสารักษ์และบรรดาลูกศิษย์ของท่านได้ซ่องสุมกันที่วัดพระศรีรัตนมหาธาตุ แล้วจึงบุกเข้าไปยังพระราชวังหลวงและจับสมเด็จพระศรีเสาวภาคย์นำไปสำเร็จโทษด้วยท่อนจันทน์ แล้วอัญเชิญพระพิมลธรรมอนันตปรีชาให้ลาสิกขาบท ขึ้นเสวยราชสมบัติแห่งกรุงศรีอยุธยา เมื่อปีขาล จุลศักราช 973 (พ.ศ. 2154) ทรงพระนามว่าสมเด็จพระเจ้าทรงธรรม และทรงแต่งตั้งจมื่นศรีเสารักษ์เป็นพระมหาอุปราช
กบฏญี่ปุ่น
เหตุการณ์นี้เกิดขึ้นราวต้นรัชกาลของสมเด็จพระเจ้าทรงธรรม ซึ่งกล่าวถึงกบฏญี่ปุ่นที่ไม่ได้รับความเป็นธรรมในการค้าขาย จึงยกเข้ามาจะยึดพระราชวังหลวงเพื่อจับกุมเอาตัวพระเจ้าทรงธรรม แต่พระสงฆ์วัดประดู่โรงธรรมก็ใช้อิทธิฤทธิ์นำตัวพระเจ้าทรงธรรมออกมาได้โดยที่ญี่ปุ่นนิ่งเฉย
ปรากฏใน พระราชพงศาวดารกรุงศรีอยุธยา ฉบับพระพันจันทนุมาศ(เจิม) ความว่า "“ครั้งนั้นญี่ปุ่นเข้ามาค้าขายหลายลำ ญี่ปุ่นโกรธว่าเสนาบดีมิได้เป็นธรรม คบคิดเข้าด้วยพระพิมลฆ่าพระมหากษัตริย์เสีย ญี่ปุ่นคุมกันได้ประมาณ 500 ยกเข้ามาในท้องสนามหลวง คอยจะกุมเอาพระเจ้าอยู่หัว อันเสด็จออกมาฟังพระสงฆ์บอกหนังสือ ณ พระที่นั่งจอมทองสามหลัง ขณะนั้นพอพระสงฆ์วัดประดู่โรงธรรมเข้ามา 8 รูป พาเอาพระองค์เสด็จออกมาต่อหน้านี้ญี่ปุ่น ครั้นพระสงฆ์พาเสด็จไปแล้วญี่ปุ่นร้องอื้ออึงขึ้นว่า จะกุมเอาพระองค์แล้วเป็นไรจึงนิ่งเสียเล่า ญี่ปุ่นทุ่มเถียงเป็นโกลาหล”"เหตุการณ์จบลงเมื่อพระมหาอำมาตย์คุมกำลังพล ไล่ปราบพวกญี่ปุ่นจนหนีออกจากพระราชวังลงเรือสำเภาหนีไป พระเจ้าทรงธรรมจึงแต่งตั้งพระมหาอำมาตย์ให้เป็น เจ้าพระยากลาโหมสุริยวงศ์ พร้อมพระราชทานเครื่องอุปโภคบริโภค และยังพระราชทานถวายอาหารแก่พระสงฆ์วัดประดู่โรงธรรมเป็นนิจ
ประวัติศาสตร์ไทยสมัยกรุงศรีอยุธยา ฉบับตุรแปง ให้เหตุการณ์เรื่องนี้เอาไว้แตกต่างจากพงศาวดารไทย กล่าวถึงเหตุการณ์ช่วงปลายรัชกาลของสมเด็จพระเอกาทศรถ โดยมีขุนนางชื่อ ออกญากรมนายไวย คิดการก่อกบฏขึ้น แต่เมื่อพระเจ้าทรงธรรมขึ้นครองราชได้ประหารออกญากรมนายไวย จนนำไปสู่เหตุการณ์ที่ญี่ปุ่นภายใต้บังคับบัญชาของออกญากรมนายไวยก่อกบฏ
คำให้การชาวกรุงเก่า ให้รายละเอียดที่แตกต่างคือ พ่อค้าญี่ปุ่นที่เข้ามาขายในอยุธยาลำหนึ่ง ถูกอำมาตย์ทุจริตอ้างว่าพระเจ้าแผ่นดินให้ซื้อสิ่งของต่างๆแล้วจ่ายเงินแดงแก่ญี่ปุ่น พ่อค้าญี่ปุ่นไม่ทันได้พิจารณา เมื่ออำมาตย์ไปแล้วพ่อค้าญี่ปุ่นจึงเอาเงินออกมาดูพบว่าเป็นเงินแดงจึงโกรธว่า พระเจ้าแผ่นดินไม่ได้ตั้งอยู่ในทศพิธราชธรรม จึงใช้ญี่ปุ่นมีฝีมือ 4 คนซ่อนอาวุธลอบเข้าไปในพระราชวัง เมื่อพระเจ้าทรงธรรมเสด็จบอกพระปริยัติธรรมพระสงฆ์อยู่นั้น ญี่ปุ่น 4 คนได้เข้าไปพระราชวังหวังทำร้ายพระเจ้าทรงธรรม แต่ด้วยบุญญาบารมีของพระเจ้าทรงธรรมทำให้ชักอาวุธไม่ออก ข้าราชการเห็นมีพิรุธก็พาจับญี่ปุ่น พระเจ้าทรงธรรมจึงซักถามถึงสาเหตุที่ก่อการและสืบสวนถึงอำมาตย์ที่ทุจริตนั้น แล้วจึงพระราชทานเงินดีแก่นายสำเภาญี่ปุ่นและปล่อยพวกญี่ปุ่นพร้อมไม่ถือเอาโทษ
เสียเมืองตะนาวศรี
พ.ศ. 2146 เมืองตะนาวศรี ถูกกองทัพพม่าเข้าล้อมเมืองจึงส่งหนังสือมาแจ้งให้ยกกองทัพไปช่วยป้องกันเมือง สมเด็จพระเจ้าทรงธรรมจึงตรัสให้พระยาพิชัยสงครามเป็นแม่ทัพยกไปช่วยป้องกัน แต่เมื่อยกมาถึงด่านสิงขรมีนายทัพนายกองเข้ามาแจ้งว่าเมืองตะนาวศรีเสียแก่พม่าแล้ว สมเด็จพระเจ้าทรงธรรมจึงให้ยกทัพกลับ ด้วยเหตุนี้กรุงศรีอยุธยาจึงต้องเสียตะนาวศรีอันเป็นเมืองท่าที่สำคัญทางตะวันตกในทะเลอันดามัน
สงครามกับกัมพูชา
พ.ศ. 2164 พระไชยเชษฐาที่ 2 กษัตริย์แห่งกัมพูชาได้ย้ายราชธานีจากกรุงศรีสุนทร ไปยังกรุงอุดงมีชัย และได้ทำการไม่ส่งบรรณาการไม่ขึ้นกับกรุงศรีอยุธยา ซึ่งกัมพูชาเป็นประเทศราชเขมรมาตั้งแต่รัชสมัยสมเด็จพระนเรศวร สมเด็จพระเจ้าทรงธรรมทรงยกทัพยกทัพเรือ โดยพระองค์ทรงเป็นแม่ทัพบกให้พระศรีศิลป์เป็นแม่ทัพเรือ พระไชยเชษฐาทรงใช้วิธีเจรจาหน่วงเวลาและรวบรวมกำลังพลเพื่อรบ กองทัพเรือของพระศรีศิลป์เมื่อรอเวลานานก็ขาดแคลนเสบียงจนต้องถอยทัพ พระไชยเชษฐาจึงส่งกองทัพตามตีจนฝ่ายอยุธยาต้องแตกพ่ายไป
เชียงใหม่ซึ่งเคยเป็นประเทศราชมาตั้งแต่รัชสมัยสมเด็จพระนเรศวรมหาราช​ต่างก็พากันแข็งเมืองไม่ยอมขึ้นกับกรุงศรีอยุธยา
ความสัมพันธ์ระหว่างประเทศ
พระองค์ทรงมีสัมพันธ์ไมตรีกับบรรดาต่างประเทศที่เข้ามาติดต่อค้าขายกับไทย ทำให้กรุงศรีอยุธยาเป็นเมืองท่าที่สำคัญในภูมิภาคแถบนี้ของโลก ชาวต่างประเทศ โดยเฉพาะฮอลันดา อังกฤษและญี่ปุ่น ที่เข้ามาติดต่อค้าขายกับไทยตั้งแต่รัชสมัยสมเด็จพระนเรศวรมหาราชและสมเด็จพระเอกาทศรถ พระองค์ก็ได้โปรดเกล้าฯ พระราชทานที่ดินบริเวณปากแม่น้ำเจ้าพระยาฝั่งตะวันตก ริมคลองปลากด เหนือเมืองสมุทรปราการ ให้ชาวฮอลันดาตั้งคลังสินค้า และส่วนชาวญี่ปุ่น ปรากฏว่ามีชาวญี่ปุ่นสมัครเข้ารับราชการที่กรุงศรีอยุธยาเป็นจำนวนมาก จนได้มีการจัดตั้งกรมอาสาญี่ปุ่น ขึ้นมาช่วยราชการกรุงศรีอยุธยา ชาวญี่ปุ่นที่มีบทบาทสำคัญในวงการเมืองในรัชสมัยของพระองค์คือยามาดะ นางามาซะ ซึ่งต่อมาได้รับพระราชทานบรรดาศักดิ์เป็นออกญาเสนาภิมุข
พระราชสันตติวงศ์
สมเด็จพระเจ้าทรงธรรมมีพระราชโอรส 3 พระองค์ ได้แก่ พระเชษฐาธิราชกุมาร พระพันปีศรีสิน และพระอาทิตยวงศ์ ส่วนจดหมายเหตุวันวลิตระบุว่า พระองค์มีพระราชโอรส 9 พระองค์ พระราชธิดา 8 พระองค์
ใน คำให้การชาวกรุงเก่า ระบุว่าสมเด็จพระเจ้าทรงธรรม มีพระมเหสีสองพระองค์ คือพระนางจันทราชา และพระนางขัตติยเทวี มีพระราชธิดาด้วยกันองค์ละสี่พระองค์ รวมมีพระราชธิดาทั้งหมดแปดพระองค์ ดังนี้
แฟมิลีไพเรตปาร์ตี
แฟมิลีไพเรตปาร์ตี (Family Pirate Party) หรือ โอกิรากุซูโงโรกุ วี ในเวอร์ชันภาษาญี่ปุ่น เป็นวิดีโอเกมปาร์ตีธีมโจรสลัด ที่พัฒนาโดยอาร์กซิสเตมเวิกส์สำหรับวีแวร์ ซึ่งวางจำหน่ายในญี่ปุ่นเมื่อวันที่ 17 มกราคม ค.ศ. 2009 และหลังจากนั้นได้วางจำหน่ายในทวีปอเมริกาเหนือเมื่อวันที่ 11 พฤษภาคม ค.ศ. 2009 รวมถึงภูมิภาคแพลในวันที่ 30 กรกฎาคม ค.ศ. 2010
รูปแบบการเล่น
ผู้เล่นควบคุมสมาชิกในครอบครัว ซึ่งประกอบด้วยแม่, พ่อ, ลูกชาย (บิลลี) และลูกสาว (ซาราห์) ในขณะที่พวกเขาท่องไปรอบ ๆ หมู่เกาะกลุ่มหนึ่ง โดยแข่งกันเองเพื่อรวบรวมเหรียญทองคำให้ได้มากที่สุด นอกเหนือจากการเลือกการ์ดช่วยเหลือแบบสุ่มที่ช่วยให้พวกเขาได้รับทองมากขึ้นหรือขโมยเหรียญจากผู้เล่นคนอื่น ๆ แล้ว ผู้เล่นยังอาจพบกับมินิเกมสั้น ๆ ที่ต้องใช้วีรีโมต เพื่อต่อสู้กับปลาหมึกยักษ์ที่โกรธแค้น หรือยิงลูกปืนใหญ่หรือดาวเคราะห์น้อยที่มุ่งหน้ามาหาพวกเขา
เกมดังกล่าวมีเนื้อหาที่ดาวน์โหลดได้เพิ่มเติมในรูปแบบของแผนที่ใหม่ รวมถึงชุดว่ายน้ำสำหรับตัวละครแต่ละตัว
การตอบรับ
แฟมิลีไพเรตปาร์ตีได้รับคำวิจารณ์เชิงลบจากนักวิจารณ์เมื่อเปิดตัว ในเว็บไซต์เมทาคริติก เกมนี้มีคะแนน 46 เต็ม 100 จาก 4 บทวิจารณ์ ซึ่งระบุว่า "บทวิจารณ์โดยทั่วไปที่ไม่โปรดปราน" ส่วนในเว็บไซต์เกมแรงกิงส์ เกมนี้ได้คะแนน 36.83 เปอร์เซ็นต์ จาก 6 บทวิจารณ์
ขณะที่เว็บไซต์ไอจีเอ็นได้วิพากษ์วิจารณ์เกมที่ขาดการโต้ตอบ โดยสังเกตว่าการเล่นเกมส่วนใหญ่เท่ากับ "ไม่มีอะไรมากไปกว่าการสุ่มทอยลูกเต๋าซ้ำ ๆ" โดยคอมพิวเตอร์ และนินเท็นโดไลฟ์กล่าวถึงเกมนี้ว่าเป็น "มาริโอปาร์ตีของชายผู้น่าสงสาร" บทวิจารณ์ทั้งสองแหล่งดังกล่าวได้วิจารณ์มินิเกมบางเกมของแฟมิลีไพเรตปาร์ตี ซึ่งพวกเขาคิดว่าน่าจะเป็นจุดสนใจของเกมเช่นเดียวกับในเกมมาริโอ
ประเทศจิบูตีในโอลิมปิกฤดูร้อน 2012
ประเทศจิบูตี เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ไดออปเตอร์
ไดออปเตอร์ (Dioptre) เป็นหน่วยวัดของกำลังรวมแสง ของเลนส์หรือกระจกโค้ง ซึ่งมีค่าเท่ากับค่าผกผันของทางยาวโฟกัสในหน่วยของเมตร ยกตัวอย่างเช่น ค่ากำลังรวมแสง 2 ไดออปเตอร์ จะให้ทางยาวโฟกัสที่ เมตร การใช้งานค่าไดออปเตอร์นี้ถูกนำเสนอโดย นักจักษุวิทยา ชาวฝรั่งเศส เฟอร์ดินาน มาโนเยอร์ ในปี ค.ศ. 1872
D =
ผลดีที่ได้จากการกำหนดค่ากำลังรวมแสงเป็นหน่วยไดออปเตอร์คือ เมื่อนำเลนส์บางมาวางใกล้กัน สามารถนำค่าไดออปเตอร์ของเลนส์แต่ละตัวมารวมนับเป็น ค่าไดออปเตอร์รวม ยกตัวอย่างเช่น เลนส์บางที่มีกำลังรวมแสง 2 ไดออปเตอร์ วางใกล้กับ เลนส์บางที่มีกำลังรวมแสง 0.5ไดออปเตอร์ ทางยาวโฟกัสของเลนส์ทั้งสอง จะมีค่าใกล้เคียงกับ ทางยาวโฟกัสของเลนส์ที่มีกำลังรวมแสง 2.5 ไดออปเตอร์
ค่าไดออปเตอร์ไม่ได้ถูกบรรจุเป็นค่ามาตรฐานตามระบบ เอสไอเมทริกซ์ซิสเต็ม จึงไม่จัดเป็นชื่ออย่างเป็นทางการตามมาตรฐานระหว่างประเทศ โดยมาตรฐาน อินเตอร์เนชั่นแนลซิสเต็มออฟยูนิต กำหนดค่ากำลังรวมแสงเป็น ค่าผกผันของหน่วยเมตร (m−1) อย่างไรก็ตามมาตรฐานนานาชาติบางระบบเช่น ดีไอเอ็น กำหนดค่า ไดออปทรี่ หรือ ไดออปเทรีย และให้ตัวย่อเป็น ดีพีที
ไบเบิลซาตาน
ไบเบิลซาตาน (The Satanic Bible) เป็นหนังสือรวบรวมชุดของบทความ บันทึกสังเกตการณ์ และพิธีกรรมที่เกี่ยวกับซาตานจากปรัชญาและความเชื่อของแอนตัน ลาวีใน พ.ศ. 2512 ประกอบด้วยหลักการที่สำคัญของลัทธิซาตานลาวี ทั้งทางด้านปรัชญาและหลักเกณฑ์ของการก่อตั้ง ไบเบิลซาตานไม่ถือว่าเป็นเอกสารศักดิ์สิทธิ์แบบไบเบิลของศาสนาคริสต์ แต่ผู้นับถือลัทธิซาตานถือว่าเป็นหนังสือที่มีอำนาจ และมีสถานะเทียบเท่าคัมภีร์ โดยหนังสือแบ่งออกเป็น 4 ส่วนตามเนื้อหา ได้แก่ The Book of Satan, The Book of Lucifer, The Book of Belial และ The Book of Leviathan ปัจจุบันมียอดขายกว่า 3 ล้านเล่มทั่วโลก
หลิน เฟิง
หลินฟง หรือ เรมอนด์ หลิน (ชื่อภาษาอังกฤษ: Raymond Lam, Lin Feng, Lam Fung)นักแสดงที่เราคุ้นหน้ากันดีจากบท โค่วจง ใน มังกรคู่สู้สิบทิศ และบท อิ๋งเจิ้ง ใน เจาะเวลาหาจิ๋นซี ซึ่งแสดงร่วมกับ กู่ เทียนเล่อ และ กัวเซี่ยนหนี
ประวัติ
หลินเฟิงเป็นลูกชายคนโตของเจ้าของกิจการด้านอสังหาริมทรัพย์และการก่อสร้างขนาดใหญ่ ที่ดำเนินธุรกิจทั้งในเซี่ยเหมินและเกาะฮ่องกง รายงานข่าวแจ้งว่าคุณพ่อของหลินเฟิงได้รับการนับหน้าถือตาอย่างมากในเซี่ยเหมินซึ่งเป็นบ้านเกิด
สำหรับ “คุณชาย” อย่างหลินเฟิง ที่มาอาศัยอยู่ในฮ่องกงเพียงลำพัง พักอยู่ในคอนโดหรู ขับเบนซ์สปอร์ต แทบไม่ต้องกังวลเรื่องรายได้เลยกับการเริ่มต้นอาชีพนักแสดงตั้งแต่การรับบทประกอบเล็กๆ
ถึงกระนั้น หลินเฟิงก็กลุ้มใจที่ใครๆ มักสนใจแต่ภูมิหลังทางครอบครัว มากกว่าความสามารถทางการแสดงของเขา แต่ในที่สุด ผลของความอุตสาหะก็บันดาลให้หลินเฟิง ได้รับบทเด่นใน “มังกรคู่สู้สิบทิศ” ที่คอหนังจีนในไทยได้ชมกันไปแล้ว
หลินเฟิงนั้น หากไม่เข้าสู่วงการบันเทิงก็คงสำเร็จการศึกษาด้านสถาปัตยกรรมจากมหาวิทยาลัยในสหรัฐฯ ไปแล้ว และเป็นกำลังหลักของครอบครัว แต่ว่าหลินเฟิงไม่อยากเป็นนักธุรกิจทำการค้าขาย และเขามีความสนใจเรื่องการแสดงอย่างมากเห็นได้จากเลือกเรียนวิชาโทเป็นวิชาที่เกี่ยวกับดนตรี จึงได้หันเหกลับมาเริ่มต้นทำความฝันให้เป็นจริง หลังจากอยู่ในรั้วมหาวิทยาลัยได้เพียงปีเดียวเท่านั้น
หลินเฟิง เริ่มต้นด้วยการเป็นนักเรียนการแสดงของทีวีบี (TeleVision Broadcast) รุ่นที่ 13 เมื่อปี 1998 เมื่อแรกเข้าวงการ ไต่เต้าจากการเป็นผู้ประกาศข่าวบันเทิง และค่อยๆ ขยับจากตัวประกอบ จนมารับบทนำอย่างเต็มตัว นอกจากการแสดง หลินเฟิงยังได้แสดงความสามารถทางดนตรี โดยการโชว์เสียงร้องเพลงประกอบละครมาแล้วหลายเรื่อง เช่น รักเหนือฟ้าท้ายุทธภพ มังกรคู่ สู้สิบทิศ หมอใจเพชร และจอมยุทธพเนจร อิ๋วเจี้ยนเจียงหู เป็นต้น
อย่างไรก็ตาม หลินเฟิงเคยกล่าวไว้ว่า เมื่อเขาอายุ 30 ปีจะกลับไปช่วยธุรกิจของครอบครัวซึ่งเป็นความหวังของคุณพ่อ และถึงยังไงเขาก็ต้องรับผิดชอบภาระหน้าที่นี้ในฐานะลูกชายคนโต
เมื่อราวเดือนเมษายนที่ผ่านมา หลินเฟิง และเพื่อนดาราจากทีวีบี ได้แก่ กัวเซี่ยนหนี อู่จั๋วซี เจิ้งเจียอิ๋ง เพิ่งร่วมก๊วนกันมาทักทายคอละครจีนถึงกรุงเทพ ซึ่งก็สร้างความประทับแบบสุดๆ ให้กับแฟนๆ ชาวไทยกันไป
ซิโนแว็ก ไบโอเทค
ซิโนแว็ก ไบโอเทค (จีน: 科兴控股生物技术有限公司, อังกฤษ: Sinovac Biotech) เป็นบริษัทชีวเภสัชภัณฑ์ของประเทศจีน มุ่งวิจัย พัฒนา ผลิต และจำหน่ายวัคซีนป้องกันโรคติดเชื้อ มีฐานอยู่ที่เขตไห่เตี้ยนนครปักกิ่ง บริษัทจดทะเบียนในตลาดหลักทรัพย์แนสแด็ก แต่มีการห้ามการซื้อขายหุ้นของบริษัทในเดือนกุมภาพันธ์ พ.ศ. 2562 เนื่องจากการแข่งขันที่ไม่เป็นมิตรเพื่อการควบคุมองค์กร (proxy fight)
วัคซีน
วัคซีนที่ผลิตและออกวางจำหน่ายโดยซิโนแว็กได้แก่ วัคซีนตับอักเสบ เอ (Healive), วัคซีนรวมตับอักเสบ เอ และบี (Bilive), วัคซีนไข้หวัดใหญ่ (Anflu), วัคซีนไข้หวัดนก H5N1 (Panflu) และวัคซีนไข้หวัดใหญ่ H1N1 (Panflu.1)
ซิโนแว็กกำลังพัฒนาวัคซีนสำหรับโรคจากเชื้อเอนเทอโรไวรัส 71 และโรคพิษสุนัขบ้าในมนุษย์
วัคซีนป้องกันโควิด-19
โคโรนาแว็ก เป็นวัคซีนโรคโควิด-19 แบบเชื้อตาย ซึ่งพัฒนาโดยบริษัทซิโนแว็ก อยู่ในระหว่างการทดลองทางคลินิกระยะที่ 3 ในบราซิล ชิลี อินโดนีเซีย ฟิลิปปินส์ และตุรกี
มีการใช้โคโรนาแว็กในการรณรงค์ฉีดวัคซีนในประเทศต่าง ๆ ในเอเชีย,  อเมริกาใต้,   อเมริกาเหนือ   และยุโรป   ภายในเดือนเมษายน พ.ศ. 2564 ซิโนแว็กมีกำลังการผลิต 2 พันล้านโดสต่อปี และส่งมอบได้ทั้งหมด 600 ล้านโดส ปัจจุบันมีการผลิตที่โรงงานหลายแห่งในจีน บราซิล และอียิปต์ เมื่อวันที่ 1 มิถุนายน พ.ศ. 2564 องค์การอนามัยโลกได้อนุมัติวัคซีนสำหรับใช้ในโครงการโคแวกซ์
เหตุการณ์ที่เป็นที่วิจารณ์
ซิโนแว็ก ไบโอเทค เกี่ยวข้องกับคดีติดสินบนที่เกี่ยวกับองค์การเภสัชกรรมจีนในปี พ.ศ. 2559 อิ่น เว่ยตง (尹卫东) ผู้ก่อตั้งและประธานเจ้าหน้าที่บริหารของซิโนแว็ก ไบโอเทค ยอมรับว่าเขาติดสินบน อิ่ง หงจาง (尹红章) อดีตรองผู้อำนวยการศูนย์ประเมินยาของสำนักงานคณะกรรมการอาหารและยาแห่งรัฐ และภรรยาของเขาระหว่างปี พ.ศ. 2545 ถึง 2554 โดยจ่ายเงินไปกว่า 550,000 หยวน เพื่อเร่งให้แผนกตรวจและอนุมัติวัคซีนสำหรับโรคตับอักเสบ เอ, ไข้หวัดนก และไข้หวัดใหญ่สายพันธุ์ เอ ที่พัฒนาโดยซิโนแว็กเร็วขึ้น อิ่น เว่ยตง กล่าวในตอนนั้นว่าเจ้าหน้าที่เป็นผู้เรียกเงินสินบนจากเขา และเขาไม่สามารถปฏิเสธคำขอนี้ได้ ต่อมา อิ่ง หงจาง ถูกตัดสินให้มีความผิดจำคุก 10 ปี ในขณะที่ อิ่น เว่ยตง ได้รับการยกเว้นจากการดำเนินคดีโดยอัยการไม่สั่งฟ้องและกันไว้ในฐานะพยาน
วัดป่าสุนทราราม
วัดป่าสุนทราราม หรือ วัดบ้านกุดแห่ เป็นวัดป่าอรัญวาสี สังกัดนิกายเถรวาท คณะสงฆ์ธรรมยุติกนิกาย ก่อตั้งเมื่อปี พ.ศ. 2471 โดยพระอาจารย์ดี ฉนฺโน ลูกศิษย์องค์สำคัญของ หลวงปู่เสาร์ กนฺตสีโล และ หลวงปู่มั่น ภูริทตฺโต โดยมี พระอธิการอินทร์ สุนฺทโร เป็นเจ้าอาวาสรูปแรก ต่อได้รับพระราชทานวิสุงคามสีมา เมื่อวันที่ 29 มกราคม พ.ศ. 2490 ตั้งอยู่ที่ บ้านกุดแห่ ตำบลกุดแห่ อำเภอเลิงนกทา จังหวัดยโสธร
ประวัติ
ปี พ.ศ. 2448 ทางราชการเห็นว่า บ้านกุดแห่ มีประชากรหนาแน่นมากขึ้น มีบ้านเรือนเกือบร้อยหลังคา จึงตั้งเป็นหมู่บ้านขึ้นชื่อว่า บ้านกุดแห่ ตำบลหนองสิม อำเภอบุ่ง จังหวัดอุบลราชธานี ในขณะนั้น และได้มีการสร้างวัดขึ้นโดยการนำของพระสงฆ์คือ ญาคูตาบ ได้พาญาติโยมตั้งวัดขึ้นทางทิศตะออกเฉียงใต้ของบ้านกุดแห่ ชาวบ้านเรียกชื่อวัดว่า วัดศรีบุญเรืองท่าแขก สังกัดคณะสงฆ์มณฑลอุบลราชธานี มีเจ้าอาวาสในกาลต่อมาตามลำดับดังนี้
ปี พ.ศ. 2457 พระอาจารย์ดี ฉนฺโน ได้อุปสมบทเป็นพระภิกษุสังกัดคณะสงฆ์มหานิกาย โดยมี พระธรรมบาล วัดบ้านกุดมะฮง เป็นพระอุปัชฌาย์ หลังจากอุปสมบทแล้ว ได้มาจำพรรษาอยู่ที่วัดศรีบุญเรืองท่าแขก บ้านกุดแห่ ต่อมาได้รับแต่งตั้งเป็นเจ้าอาวาส ชาวบ้านเรียกว่า ญาคูดี วงศ์เสนา ท่านได้พัฒนาวัดวาอารามจนเจริญรุ่งเรืองมีชื่อเสียงมากในยุคนั้น ท่านเป็นพระนักเทศนาโวหาร มีม้าเป็นพาหนะ ขี่ม้าไปเทศน์ตามบ้านต่างๆ เป็นพระนักพัฒนา มีความรู้ความชำนาญในด้านช่างไม้ ช่างก่อสร้าง งานแกะสลัก จึงได้ก่อสร้างเสนาสนะ ศาลาโรงธรรม หอธรรมาสน์อันมีลวดลายวิจิตร หอไตรรูปทรงสวยงามสำหรับเก็บหนังสือพระธรรมใบลาน อีกทั้งยังเก่งวิชาคาถาอาคมและมีความรู้ด้านยาสมุนไพรจึงมีลูกศิษย์มากมาย
ปี พ.ศ. 2465 พระอาจารย์ดี ฉนฺโน ได้ออกธุดงค์เที่ยวหาเรียนวิชาอาคม หาของขลังและหาความรู้เพิ่มเติม ท่านได้เดินทางขึ้นไปทางสกลนคร นครพนม จึงได้พบกับ พระครูวินัยธรมั่น ภูริทตฺโต ที่บ้านสามผง อำเภอศรีสงคราม จังหวัดนครพนม เมื่อได้ฟังธรรมกับ หลวงปู่มั่น ภูริทตฺโต แล้วก็เกิดความเลื่อมใสศรัทธาเชื่อว่าเป็นผู้มีญาณวิเศษสำเร็จแล้ว เพราะได้ทักท้วงท่านเหมือนตาเห็นเป็นอัศจรรย์ จึงกราบขอฝากตัวเป็นลูกศิษย์กับ หลวงปู่มั่น ภูริทตฺโต ใช้ช่วยชี้แนะแนวทางประพฤติปฏิบัติให้ถูกต้องตามพระธรรมวินัย และได้จำพรรษาในเขตจังหวัดนครพนมและจังหวัดสกลนคร
ปี พ.ศ. 2470 พระอาจารย์ดี ฉนฺโน ได้ทำการ ทัฬหิกรรม ญัตติบวชใหม่เป็นพระภิกษุสังกัดคณะสงฆ์ธรรมยุติกนิกาย ณ พระอุโบสถวัดสร่างโศก อำเภอยโสธร จังหวัดอุบลราชธานี ในขณะนั้น ซึ่งปัจจุบันคือ วัดศรีธรรมาราม (พระอารามหลวง) อำเภอเมือง จังหวัดยโสธร โดยมี พระครูจิตตวิโสธนาจารย์ (ทองพูน โสภโณ)  เป็นพระอุปัชฌาย์ ในการนี้ หลวงปู่มั่น ภูริทตฺโต และพระอาจารย์ที่ติดตามอีกหลายรูปร่วมนั่งหัตถบาตร
ปี พ.ศ. 2471 พระอาจารย์ดี ฉนฺโน ได้ธุดงค์กลับมาบ้านกุดแห่ ไปพักปักกลดที่ ดอนคอกวัว เพื่อโปรดศรัทธาญาติโยมชาวบ้านกุดแห่ พ่อเฒ่าฝ่ายหน้า บุรารัตน์ เจ้าของที่ดินแปลงนี้จึงถวายที่ดินเพื่อให้สร้างวัด พระอาจารย์ดี ฉนฺโน จึงสั่งให้ญาติโยมรื้อศาลากุฏิจากวัดศรีบุญเรืองท่าแขกทั้งหมด เพื่อนำไปปลูกสร้างวัดใหม่
ในปีนี้ พระอาจารย์ดี ฉนฺโน จึงได้สร้างวัดใหม่ให้เป็นวัดป่าปฏิบัติกัมมัฏฐานสายพระอาจารย์มั่น ภูริทตฺโต และเห็นว่า พระอาจารย์อินทร์ วงศ์เสนา (สุนฺทโร)  ซึ่งเป็นบิดาของท่าน ได้อุปสมบทมาหลายพรรษาแล้ว จึงนำเรื่องเสนอพระเถระแต่งตั้ง พระอธิการอินทร์ สุนฺทโร เป็นเจ้าอาวาสรูปแรก และตั้งชื่อวัดให้คล้ายฉายาของเจ้าอาวาสรูปแรกซึ่งเป็นรูปปฐมฤกษ์ว่า วัดป่าสุนทราราม และพื้นที่วัดศรีบุญเรืองท่าแขกเดิมกลายเป็นธรณีสงฆ์ของวัดป่าสุนทรารามในปัจจุบัน
หลังจาก พระอาจารย์ดี ฉนฺโน ได้ก่อตั้งวัดป่าสุนทรารามแล้ว ท่านก็ได้ออกธุดงค์ปลีกวิเวกไปโปรดญาติโยมตามท้องที่ต่างๆและได้สร้างวัดอีกหลายวัด ในช่วงปัจฉิมวัยท่านจึงได้กลับมาจำพรรษาและเป็นเจ้าอาวาสวัดป่าสุนทราราม ในปี พ.ศ. 2498 ถึง พ.ศ. 2502
ปี พ.ศ. 2490 วัดป่าสุนทราราม ได้รับพระราชทาน วิสุงคามสีมา เมื่อวันที่ 29 มกราคม พ.ศ. 2490 โดยมีเขตวิสุคามสีมา กว้าง 50 เมตร ยาว 80 เมตร เป็นที่ประกอบสังฆกรรมของคณะสงฆ์
ปี พ.ศ. 2502 พระอาจารย์ดี ฉนฺโน ได้มอบให้ พระอาจารย์สิงห์ทอง ปภากโร (ประมูลอรรถ) ลูกศิษย์องค์สำคัญ เป็นเจ้าอาวาสแทน ซึ่งต่อมาก็คือ พระครูสุนทรศีลขันธ์ (สิงห์ทอง ปภากโร) เจ้าอาวาสวัดป่าสุนทราราม ซึ่งเป็นผู้มีศีลาจารวัตรอันงดงาม เคร่งครัดในพระธรรมวินัย รักษาระเบียบธุดงควัตรสายพระกัมมัฏฐาน รักษาข้อวัตรปฏิบัติสืบต่อมา
ส่วนท่าน พระอาจารย์ดี ฉนฺโน ได้เดินทางไปพำนักอยู่ที่วัดป่าแสนสำราญ และท่านได้ละสังขารในอิริยาบถท่านั่งสมาธิ พิงหมอนอิงใบใหญ่ มรณภาพด้วยอาการสงบ เมื่อวันที่ 8 เมษายน พ.ศ. 2502 ณ วัดป่าแสนสำราญ อำเภอวารินชำราบ จังหวัดอุบลราชธานี สิริอายุ 66 ปี พรรษา 45 ทางราชการ คณะสงฆ์จังหวัดอุบลราชธานี และคณะศิษยานุศิษย์ ลงมติให้จัดพิธีฌาปนกิจในวันที่ 10 - 15 มีนาคม พ.ศ. 2503 เป็นเวลา 5 วัน 5 คืน
ปี พ.ศ. 2515 ทางราชการได้ยกฐานะอำเภอยโสธร ขึ้นเป็น จังหวัดยโสธร ซึงได้รวมอำเภอเลิงนกทาเข้าไปด้วย จึงทำให้ วัดป่าสุนทราราม บ้านกุดแห่ ไปขึ้นกับท้องที่ ตำบลกุดเชียงหมี อำเภอเลิงนกทา จังหวัดยโสธร ในขณะนั้น
มหาวิทยาลัยเทคโนโลยีราชมงคลอีสาน วิทยาเขตสุรินทร์
มหาวิทยาลัยเทคโนโลยีราชมงคลอีสาน วิทยาเขตสุรินทร์ เป็นวิทยาเขตในสังกัดมหาวิทยาลัยเทคโนโลยีราชมงคลอีสาน เริ่มเปิดทำการสอนเมื่อปี พ.ศ. 2473 ตั้งอยู่ที่ตำบลนอกเมือง อำเภอเมืองสุรินทร์ จังหวัดสุรินทร์
วัดป่าสุนทราราม
ประวัติ
ปี พ.ศ. 2524 ทางราชการได้แยก บ้านกุดแห่ ออกจากตำบลกุดเชียงหมี ตั้งตำบลขึ้นใหม่เป็น ตำบลกุดแห่ จึงทำให้ วัดป่าสุนทราราม บ้านกุดแห่ ได้ขึ้นกับท้องที่ ตำบลกุดแห่ อำเภอเลิงนกทา จังหวัดยโสธร ในปัจจุบัน
มหาวิทยาลัยเทคโนโลยีราชมงคลอีสาน วิทยาเขตสุรินทร์
ประวัติมหาวิทยาลัย
มหาวิทยาลัยเทคโนโลยีราชมงคลอีสาน วิทยาเขตสุรินทร์ เดิมตั้งตั้งขึ้นตามนโยบายของเสนาบดีกระทรวงธรรมการในสมัยนั้น คือ เจ้าพระยาธรรมศักดิ์มนตรี ที่ได้กำหนดให้มณฑล และจังหวัดจัดตั้งโรงเรียนประถมกสิกรรมขึ้น เพื่อเปิดสอนวิชาชีพทางเกษตร พระยาสุริยราชวราภัย (ศิริ วิเศษโกสิน) ข้าหลวงประจำจังหวัดสุรินทร์และขุนพิสุทธิวรวาท ธรรมการจังหวัดสุรินทร์จึงได้กำหนดให้มีการจัดตั้งขึ้นเมื่อ
วัดป่าสุนทราราม
ประวัติ
ปี พ.ศ. 2556 เริ่มทำการก่อสร้าง เจดีย์ศรีสุนทรบวรมงคลกุศลไพบูลย์เพิ่มพูนบารมี เมื่อวันที่ 5 กรกฎาคม พ.ศ. 2556 โดยพระเดชพระคุณ พระครูสุนทรศีลขันธ์ (สิงห์ทอง ปภากโร) เป็นองค์ดำริและประธานการก่อสร้าง โดยมีคุณสุขสันต์ โพธิวัฒน์ พร้อมด้วยคณะศรัทธาญาติโยมและศิษยานุศิษย์ทั่วสารทิศ ร่วมบริจาคทรัพย์เพื่อใช้ในการก่อสร้างในครั้งนี้ ซึ่งทรงเจดีย์มีฐานกว้าง 26 เมตร สูง 39 เมตร แบ่งออกเป็น 4 ชั้น คือ ชั้นที่ 1 เป็นสถานที่ปฏิบัติธรรม ชั้นที่ 2 เป็นสถานที่ประดิษฐานรูปเหมือน พระครูสุนทรศีลขันธ์ (สิงห์ทอง ปภากโร) และอัฐบริขาร ชั้นที่ 3 เป็นสถานที่ประดิษฐานพระประธานและพระอรหันตธาตุ และชั้นที่ 4 เป็นสถานที่ประดิษฐานพระบรมสารีริกธาตุสมเด็จพระสัมมาสัมพุทธเจ้า